Sofija Mieleckaitė-Chodkevičienė

Sofija Mieleckaitė–Chodkevičienė (lenk. Zofia Mielecka–Chodkiewiczowa) (1567 m. Lenkijoje – 1619 m. gegužės 18 d. Kretingoje) – Lenkijos ir Lietuvos didikė, grafienė, vieno žymiausių XVII a. pradžios Lietuvos karvedžio ir valstybės veikėjo Jono Karolio Chodkevičiaus pirmoji žmona, Kretingos pranciškonų vienuolyno ir bažnyčios fundatorė.
200px|thumb|left|Sofijos Chodkevičienės karstas Kretingos bažnyčios rūsyje
 Biografija 
Kilusi iš Lenkijos karalystės didikų Mieleckių giminės. Buvo labai dievobaiminga ir pamaldi. Kartu su vyru Jonu Karoliu Chodkevičiumi 1605-1617 m. fundavo Kretingos pranciškonų vienuolyno ir bažnyčios statybą. 1618 m. spalio 22 d. Kretingos prieglaudai išlaikyti testamentu paskyrė 250 prūsiškų auksinų.Lietuvos nagdeburginių miestų privilegijos ir aktai. – Vilnius, 1997. – T. 2. – P. 41

Mirė Kretingos dvare. Palaidota 1619 m. liepos 4 d. pranciškonų vienuolyno bažnyčioje po didžiuoju altoriumi įrengtame Chodkevičių šeimos mauzoliejuje.Petras Ruškys. Kretinga ir jos vienuolynas. – Šv. Pranciškaus varpelis, 1923. – Nr. 2. – P. 23 Per laidotuves pamokslą bažnyčioje sakė garsus LDK bernardinų pamokslininkas Andriejus Grondskis. Vėliau pamokslą išspausdino jėzuitų spaustuvė Vilniuje.Liudvikas Jucevičius. Mokyti žemaičiai. – Vilnius, 1975. – P. 71

 Šaltiniai 

 Motiejus Wołonczewskis. Żemajtiu wiskupiste. – Wilniuje, 1848. – D. 2. – P. 92–93
 Julius Kanarskas. Kretinga: praeities skraistę praskleidus. – Kretinga (Klaipėda: Druka), 2009. – P. 31–34
 Nuorodos 

Kategorija:Chodkevičiai